পুরসভা ও অস্থায়ী কর্মীদের দ্বন্দ্বে নাজেহাল পুরুলিয়ার বাসিন্দারা!

ওয়েব ডেস্ক : পুরসভা (Municipality) আর অস্থায়ী কর্মীদের ( Temporary workers) দ্বন্দ্ব,আর তাতেই বেজায় সমস্যায় পুরুলিয়া (Purulia) শহরের বাসিন্দারা। কারণ বেতন বৃদ্ধি, বোনাস সহ একাধিক দাবিতে ঘর্মঘটে সামিল হয়েছেন পুসভার অস্থায়ী কর্মীরা। ফলে সাফ হচ্ছে না আবর্জনা। শহরে আনাচে-আনাচে জমা জঞ্জালের দুর্গন্ধে প্রাণ ওষ্ঠাগত শহরের বাসিন্দাদের।

যত্রতত্র জমে রয়েছে আবর্জনা । পচা দুর্গন্ধে নাজেহাল শহরবাসী । পুরুলিয়া শহরের আনাচে-কানাচে ঠিক এমনই ছবি ধরা পড়েছে। কারণ পুরকর্মীদের ধর্মঘট চলছে। বলা যেতে পারে পুজোর মুখে অচল হয়ে পড়েছে পুরুলিয়া পুরসভা (Purulia Municipality)। বকেয়া বেতন মেটানো, বেতন বৃদ্ধি, ও পুজোর বোনাসের দাবিতে সোমবার থেকেই অনির্দিষ্টকালের জন্য ধর্মঘটে সামিল হয়েছেন পুরসভার সাফাই, জল, আলো, বিভাগের প্রায় ১৭০০ জন অস্থায়ী কর্মী। তাদের অভিযোগ একই ইস্যুতে একাধিকবার পুরসভা কর্তৃপক্ষের সঙ্গে তাদের বৈঠক হয়েছে,তবে কাজের কাজ কিছুই হয়নি। ফলে একপ্রকার বাধ্য হয়েছে ধর্মঘটের পথ বেছে নিয়েছে তারা।

আরও খবর : মিথ্য়া মামলার প্রতিবাদে মালদায় অবস্থান বিক্ষোভ বিজেপি সাংসদের!

অস্থায়ী কর্মীদের আরও অভিযোগ দুমাস ধরে বেতন বকেয়া রয়েছে । ১৫ -২০ বছরের বেশি সময় ধরে কাজ করলেও বেতন একেবারেই নগণ্য। যা দিয়ে এই দুর্মূল্যের বাজারে সংসার চালানো দায়। এদিক পুজোর মুখে পুরসভার সঙ্গে অস্থায়ী কর্মীদের এই দ্বন্দ্বে সমস্যায় পড়েছেন শহরের বাসিন্দারা। রাস্তা ঢেকেছে আবর্জনায়। বাড়ির আবর্জনা বাড়িতেই পড়ে থাকছে । বাধ্য হয়েই কেউ কেউ গ্যাঁটের টাকা খরচ করে বাড়ির আবর্জনা সাফাই করতে করেছেন।

যদিও বিষয়টি নিয়ে পুরপ্রধান নবেন্দু মাহালি জানিয়েছেন, পুরসভার নিজস্ব তহবিল থেকে অস্থায়ী কর্মীদের বেতন এবং বোনাস দিতে হয়। এই মুহুর্তে পর্যাপ্ত তহবিল না থাকার কারণেই সমস্যা তৈরি হয়েছে। পুরসভার বক্তব্য মানতে নারাজ অস্থায়ী কর্মীরা। সমস্যা না মেটা পর্যন্ত কর্মবিরতি চালিয়ে যাবেন বলেই হুঁশিয়ারি তাদের। পুজোর মুখে কবে মেটে এই দ্বন্দ্ব, আর কবেই বা জঞ্জাল যন্ত্রণা থেকে মুক্তি পায় শহরবাসী সেটাই এখন দেখার।

দেখুন অন্য খবর :